सात प्रखंडों में नहीं खुले धान क्रय केंद्र
औने-पौने दाम पर धान बेचने को मजबूर है किसान
भास्करन्यूज | गुमला
राज्यसरकार के आदेश के एक माह गुजर जाने के बाद भी जिले के बाहर प्रखंडों में से सात प्रखंड़ों में अबतक धान क्रय केंद्र नहीं खोला गया है। ऐसे में किसान औने-पौने दाम में व्यापारियों को धान बेचने को विवश है। सबसे दु:खद बात तो यह है कि जिन पांच प्रखंडों में धान क्रय केंद्र खोला गया है। वह पंद्रह दिन तक धान खरीदने के बाद बंद है। बताया जाता है कि धान क्रय केंद्र में धान रखने की पर्याप्त जगह नहीं है। गौरतलब है कि पूर्व में धान का क्रय लैम्प्स के माध्यम से किया जाता था। हालांकि इस दौरान किसानों के धान समय पर खरीद लिए जाते थे। उन्हें भुगतान में थोड़ी परेशानी झेलनी पड़ती थी। लेकिन सरकार से किसानों को निर्धारित राशि प्राप्त होती थी। मगर किसानों के हित के नाम पर प्रखंडों में धान क्रय केंद्र खोले जाने का निर्णय किसानों के गले की फांस बन चुकी है।
बताया जाता है कि एक दिसंबर से जिले के सभी प्रखंडों में धान क्रय केंद्र खोलकर किसानों से उचित मूल्य पर धान की खरीद करनी थी। इसके लिए राज्य में तीन एजेंसी जेएफएफसी, एफसीआई एमसीएमएल के साथ करार किया गया था। जिला में एफसीआई द्वारा भरनो, सिसई, बसिया, कामडारा पालकोट में धान क्रय केंद्र खोला गया है। जबकि अन्य सात प्रखंडों गुमला, बिशुनपुर, घाघरा, रायडीह, चैनपुर, डुमरी, जारी में अबतक धान क्रय केंद्र नहीं खोला जा सका है। इन प्रखंडों में धान क्रय केंद्र खोलने के बाद खरीदारी करने पर किसानों को प्रति क्विंटल धान की कीमत 1410 रुपए मिलती। मगर केंद्र के अभाव में किसान खुले रूप में 900 से लेकर 1000 रुपए प्रति क्विंटल धान बेच रहे हैं। इधर एफसीआई द्वारा जिन पांच प्रखंडों में धान क्रय केंद्र खोले गये हैं। वह भी खुलते के साथ शिथिल पड़ चुके हैं। इन प्रखंडों के किसान भी अपने खेतों में उपजे धान को बेचने को लेकर संशय में हैं। जिन्हें पैसों की जरूरत है वे औने-पौने दामों पर धान बेच रहे हैं।
भंडारण कर्मचारियों के अभाव में नहीं खुले हैं केंद्र : एरिया मैनेजर
इससंबंध में एफसीआई के एरिया मैनेजर ब्रजेश कुमार ने बताया कि भंडारण कक्ष कर्मचारियों के अभाव के कारण जिले के सात प्रखंडों में केंद्र नहीं खोला जा सका है। जिन पांच प्रखंडों में केंद्र खोला गया है। उठाव नहीं होने के कारण वहां धान क्रय नहीं हो पा रहा है। एजेंसी को दस हजार एमटी का भंडारण कक्ष की आवश्यकता है जो नहीं मिल पा रहा है। बड़े गोदाम के लिए एजेंसी के जीएम टी मुत्थूमारम द्वारा आयुक्त को पत्र लिखा गया है। मगर अबतक बड़ा गोदाम उपलब्ध नहीं कराया जा सका है।
किसानों को धान का उचित मूल्य मिलेगा : उपायुक्त
उपायुक्तश्रवण साय ने कहा कि मामला मेरे संज्ञान में आया है। मैं कंपनी के लोगों को फोन कर बुलाया हूं। बैठक कर उन्हें निर्देशित किया जाएगा। सभी प्रखंडों में धान क्रय केंद्र खोला जाएगा। जिन प्रखंडों में क्रय केंद्र खुलने के बाद शिथिल हो गया है, उसे अविलंब चालू कराया जाएगा और किसानों को धान का उचित मूल्य दिया जाएगा।
सिसई में बंद पड़ा धान क्रय केंद्र।
hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva hin_Deva